Гумощник
Гумощник е село в Северна България. То се намира в община Троян, област Ловеч.

География 
Село Гумощник се намира в Троянския балкан, на 20 км от Троян и на 15 км от Априлци. Съставено е от шест махали, като в миналото са били осем, но обезлюдяването на местността е оказало пагубно влияние върху две от тях. Все още населени са махала Център, Реката, Селце, Лакарево, Дуевци и Попина могила.

История 
Най-старите белези за живот в Гумощник са откритите повече от 20 тракийски могили от IX – IV век преди Христа.

Културни и природни забележителности 
Селото впечатлява с красива природа и богато историческо минало. Все още се съхранява и поддържа църквата „Св. Николай Летни“, която впечатлява с фината си дърворезба и иконопис, както и прилежащото към нея килийно училище, едно от малкото запазени в България. В двора на църквата има паметник на загиналите на кораба „Титаник“. За богатото историческо минало на този край, съпротивата през османското владичество, както и много други ценни факти и събития е описал в книгата „История на с. Гумощник“ местният активен деятел Лалю Самичков. Той е и инициатор и организатор на възстановяването и поддръжката на историческите паметници – църквата „Св. Николай Летни“ и Килийното училище.

 Паметник кенотаф на загиналите с кораба „Титаник“
 Храм „Св. Николай Летни“

Редовни събития 
 Сборът на село Гумощник е на 24 май всяка година
 Празникът на Църквата „Свети Николай Летни“ е на 9 май

Личности 
Д-р Стоян Стоянов, бивш директор на най-голямата акушеро-гинекологична болница на Балканите „Майчин дом“.

Други 
От всички 38 българи, загинали на „Титаник“, осем са от село Гумощник. Това са Пейо Колчев, Пенко Найденов, Илия Стойчев, Лалю Йонков, Марин Марков, Лазар Минков, Стойчо Михов и Недялко Петров. В селото има паметник на загиналите.

Външни препратки 
 Официален уеб сайт на село Гумощник

Източници 

Села в област Ловеч
Населени места в община Троян